RESOLUCIÓN do 25 de novembro de 2004 pola que se conceden as axudas para a realización de tres proxectos de investigación relativos aos centros de educación non universitaria convocadas na Orde do 10 de setembro de 2004 (Diario Oficial de Galicia do 27 de setembro).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 03/12/2004

A orde conxunta das consellerías de Innovación, Industria e Comercio e de Educación e Ordenación Universitaria do 10 de setembro de 2004 (DOG do 27 de setembro), aprobaba as bases da convocatoria de axudas para a realización de proxectos de investigación en centros de educación non universitaria. No seu artigo 4 determínanse os criterios de valoración que deberían ter en conta os membros da comisión encargada de realizar a proposta de resolución.
Atendendo á proposta elaborada pola citada comisión, a Consellería de Innovación, Industria e Comercio e a Consellería de Educación e Ordenación Universitaria
RESOLVEN:
Primeiro.-Concederlles as axudas para a realización de proxectos de investigación, relativos aos centros de educación non universitaria de Galicia, ás persoas que se relacionan no anexo á presente resolución e na contía e anualidades que en cada caso se sinalan.
Segundo.-As cantidades que se relacionan no anexo comprenden a totalidade da axuda necesaria para a realización do correspondente proxecto de investigación, incrementada nun 10% destinado á coordinación de aspectos didácticos para o ensino da FP, que corresponde ao Instituto de Ciencias da
Educación da Universidade de Santiago de Compostela. Tendo en conta as características dos proxectos que se van realizar e a composición dos correspondentes equipos non se consideran outros gastos indirectos para o organismo ao que pertencen os investigadores principais.
Terceiro.-O incumprimento por parte dos beneficiarios de calquera das bases establecidas na orde de convocatoria do 10 de setembro de 2004 (DOG do 27 de setembro) suporá a perda do dereito a recibir a axuda correspondente.
Antes do derradeiro pagamento, os beneficiarios están obrigados a presentar unha declaración complementaria das axudas solicitadas, tanto as aprobadas ou concedidas como as pendentes de resolución, para o mesmo fin das distintas administracións públicas competentes ou calquera dos seus organismos, entes ou sociedades.
Cuarto.-Contra a presente resolución poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ao da publicación dela no Diario Oficial de Galicia. De non estimar a interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de novembro de 2004.
Celso Currás Fernández Juan Rodríguez Yuste
Conselleiro de EducaciónConselleiro de Innovación,
e Ordenación Universitaria Industria e Comercio
ANEXO I
Investigador principal
Código proxecto
Título
Duración
Ano 2004
(euros)
Ano 2005
(euros)
Ano 2006
(euros)
Totais
(euros)
Cabello Ferrer, Diego
PGIDIT04EDU241001
Deseño e construción dun seguidor solar para unha instalación solar fotovoltaica
2
10.667
17.067
12.000
39.734
Garrido Vázquez, Joaquín
PGIDIT04EDU241002
Técnicas de cociña ao baleiro e de atmosfera modificada
2
10.667
17.066
12.000
39.733
Moreno Piquero, Eduardo
PGIDIT04EDU241003
Tecnoloxías encamiñadas á accesibilidade no sector da automoción
2
10.666
17.067
12.000
39.733
TOTAIS
32.000
51.200
36.000
119.200
CONSELLERÍA DE FAMILIA, XUVENTUDE, DEPORTE
E VOLUNTARIADO